b"\n_START_ARTICLE_\nBartomeu Torrabadella Badia\n_START_SECTION_\nBiografia\n_START_PARAGRAPH_\nBartomeu Torrabadella va estudiar a les facultats de Teologia i Lleis i C\xc3\xa0nons de la Universitat de Cerverai es va doctorat en aquesta darrera. Durant tres anys va ser substitut de dues c\xc3\xa0tedres can\xc3\xb2niques.  L'any 1822 don\xc3\xa0 suport als reialistes i per aquest motiu s'exili\xc3\xa0 a Perpiny\xc3\xa0 on va regentar la parr\xc3\xb2quia de Sant Esteve.  L'any 1827 va obtenir una canongia a Barcelona per\xc3\xb2 qued\xc3\xa0 susp\xc3\xa8s d'honoraris al voler retornar a Cervera.  _NEWLINE_Al tornar a la Universitat de Cervera obtingu\xc3\xa9 la c\xc3\xa0tedra de C\xc3\xa0nons l'any 1829. Posteriorment va ser nomenat rector de la Universitat de Cervera, per la R.O. del 6 de mar\xc3\xa7 de 1833, concretament durant la darrera etapa d'aquesta. L'any 1838 va presidir l'acte d'obertura de la Universitat de Cervera traslladada, provisionalment, a Solsona._NEWLINE_Fou una persona amb idees carlines i fou un dels personatges m\xc3\xa9s influents de la Junta Reialista de Berga o tamb\xc3\xa9 anomenada Junta Superior Gobernativa del Principado de Catalu\xc3\xb1a. Va presidir, a m\xc3\xa9s, la Comissi\xc3\xb3 del Subsidi Eclesi\xc3\xa0stic, un \xc3\xb2rgan creat per la recaptaci\xc3\xb3 de l'impost anomenat subsidi, un tribut mensual imposat pel govern carl\xc3\xad de Catalunya als eclesi\xc3\xa0stics (novembre del 1837) com a contribuci\xc3\xb3 a les despeses de la guerra. Va morir l'any 1844 a Loreto on es trobava desterrat."